# data[].attributes.attachment_link.title
Zamolba i životopis – HZZ Razvoj karijere

# data[].attributes.attachment_link.description
Zamolba za posao je tekst kojim se ukratko predstavljate poslodavcu te ističete osobine, vještine i iskustva koja su ključna za posao za koji se natječete.

# data[].attributes.attachment_link.readable_text
Video: Razgovor za posao Video: Plan karijere
Kako napisati dobru molbu za posao?

Važno je znati da će poslodavac, osim životopisa, pročitati i vašu molbu ili motivacijsko pismo. Molba treba uvjeriti poslodavca da zaista želite taj posao i da ste upravo vi prava osoba za njega. Brojni su elementi na koje treba obratiti pažnju:

Molba treba biti pisana na računalu. Bit će lakše čitljiva, a vi ćete lakše ispraviti eventualne greške prije tiskanja. Korištenje istog fonta u molbi i životopisu te ujednačen format ovih dokumenata čini ih urednim i profesionalnim.

Usredotočite se na svoje kvalitete te istaknite vještine i postignuća koja su bitna za radno mjesto za koje se natječete. Na taj ćete način poslodavcu pokazati da ste pomno proučili oglas za posao te da ste istražili informacije o samoj tvrtki.

Ako u vašem životopisu postoje razdoblja kada niste radili, objasnite kako ste to vrijeme pozitivno iskoristili za određene korisne aktivnosti - primjerice, za pohađanje edukacija, volontiranje ili neku drugu vrstu rada odnosno obrazovanja.

Molba bi trebala biti sažeta i jasna. Koristite formalan stil i poslovni jezik. Potrudite se u maksimalno pet kratkih odlomaka na jednoj A4 stranici navesti sve bitno što bi poslodavac trebao saznati o vama.

Što sadržava dobar životopis?

Profesionalno sastavljen životopis koji ističe vaše kvalitete i vještine te je prilagođen potrebama poslodavca, odnosno zadovoljava kriterije navedene u natječaju, može imati presudnu ulogu u tome hoćete li biti pozvani na razgovor za posao ili ne. Slijede neke opće smjernice:

Životopis treba prilagoditi poslu za koji se prijavljujete, ističući vještine i iskustvo koje se traži u natječaju. Razmislite o tome što radno mjesto za koje se natječete obuhvaća odnosno koji je opis posla i što poslodavac traži. Također, proučite profil i djelatnosti tvrtke i sve to uzmite u obzir prilikom sastavljanja životopisa.

Životopis treba biti sažet, precizan, pregledan i ne duži od dvije stranice. Koristite jedan font, a naslove i podnaslove istaknite podebljanim i većim slovima. Izgled životopisa treba biti jednostavan i otisnut na kvalitetnom papiru.

Riječi koje koristite također mogu značajno utjecati na način kako će potencijalni poslodavac doživjeti vaš životopis. Koristite riječi i izraze koji imaju aktivno i snažno značenje poput upravljati, voditi, postići.

Pažljivo pregledajte cijeli tekst kako biste izbjegli pravopisne i gramatičke greške. Iako vam računalo može ukazati na pravopisne pogreške, dobro bi bilo da još netko osim vas pročita životopis prije slanja. Dobit ćete mišljenje iz druge perspektive, a i radi se o osobi koja prvi puta čita vaš životopis kao što će to biti i potencijalni poslodavac.

Premda neki ljudi vole priložiti sliku uz životopis, to nije nužno, osim u slučaju kada poslodavac to izričito navede u natječaju.

Što trebaju sadržavati dijelovi životopisa?

Postoje različiti formati životopisa, ali svi bi trebali sadržavati sljedeće:

Vaše osobne podatke: ime i prezime, adresu, kontaktne podatke (e-mail adresu i broj telefona ili mobitela).

Vaš osobni profil: vaš osobni profil je mini oglas koji treba uključivati vaše vještine i kvalitete, radno iskustvo, postignuća i ciljeve u karijeri - ono što će vas istaknuti u usporedbi s ostalim kandidatima. Radi se o nekoliko redaka koje će osoba koja čita životopis posebno uočiti. Primjerice, ako posao uključuje rad s ljudima, pokušajte naglasiti specifične, relevantne osobine poput vještina pregovaranja, uspješne suradnje sa zahtjevnim klijentima, prezentacijskih vještina, vještina rješavanja sukoba ili sposobnost empatije.

Prethodne poslove i radno iskustvo: ukoliko posjedujete radno iskustvo, navedite ga kronološki. Uvijek započnite s trenutnim ili posljednjim poslom na kojem ste radili i po redu navodite sve prethodne poslove. Dakle, zadnje na popisu će biti prvo radno mjesto na kojem ste radili, odnosno ono koje smatrate da je bitno uključiti u životopis. Navedite naziv poslodavca, vremensko razdoblje u kojem ste bili zaposleni na određenom poslu, naziv radnog mjesta i opis posla. Navedite i zadatke koje ste obavljali u sklopu posla i odgovornosti koje ste imali. Više podataka, poput vještina i znanja, uključite za poslove koji su važniji i sličniji radnom mjestu za koje se natječete. Svaki posao odvojite posebnom natuknicom kako bi informacije bile što preglednije. Koristite izraze poput: postići, kreirati, uspostaviti, nadgledati, koordinirati, upravljati i slično. Svakako uključite i relevantno iskustvo na privremenim i volonterskim poslovima. Izbjegavajte velike praznine u životopisu - ako ste neko dulje vrijeme tražili posao ili volontirali, odnosno u tom periodu niste službeno radili, navedite što ste u tom razdoblju naučili, jeste li se educirali u nekom području i slično, a što biste mogli eventualno primijeniti na novom poslu. Ako ste se do sada uglavnom obrazovali, vaše će zvanje i kvalifikacije vjerojatno biti vaše glavno postignuće. Dakle, ako nemate radnog iskustva, naglasite svoje obrazovanje i edukacije/tečajeve koje ste prošli te vještine i pozitivne karakteristike (primjerice komunikativnost, dobro poznavanje stranih jezika, rada na računalu, i slično).

Obrazovanje i tečajevi: informacije o obrazovanju također navodite kronološki, od najrecentnijih prema starijima. Navedite razdoblje u kojem ste studirali, išli u srednju školu te zvanje koje ste stekli po završetku obrazovanja.

Interesi i postignuća: također je dobro navesti hobije i slobodne aktivnosti koje bi mogle biti povezane s poslom za koji se natječete.

Dodatne informacije uključuju informacije poput posjedovanja vozačke dozvole, tečajeva stranih jezika i slično.

Preporuke: barem jedna preporuka treba biti povezana s poslom za koji se natječete. Preporuke možete navesti u životopisu ili samo staviti da se „po potrebi mogu dostaviti". Ako ih odlučite navesti u životopisu, navedite u kakvom ste odnosu s osobom koja vam je napisala preporuku - primjerice, Ivan Horvat, linijski menadžer.

Europass CV je standardizirani format životopisa koji je priznat i koristi se u cijeloj Europi. On na jasan način predstavlja Vaše vještine i kvalifikacije te će svojom formom biti razumljiv u cijeloj Europskoj uniji. Na stranicama nacionalnog Europass centra možete pronaći upute za izradu Europass životopisa i drugih Europass dokumenata.

Uložite vrijeme i trud u sastavljanje životopisa jer je to jedan od najvažnijih koraka za dobivanje novog posla.

# data[].attributes.attachment_link.description
Video: Razgovor za posao Video: Plan karijere Važno je znati da će poslodavac, osim životopisa, pročitati i vašu molbu ili motivacijsko pismo. Molba treba uvjeriti poslodavca da zaista želite taj posao i da ste upravo vi prava osoba za njega. Brojni su elementi na koje treba obratiti pažnju: Molba treba biti pisana na računalu.

# data[].attributes.headline
Kako napisati životopis i molbu za posao

# data[].attributes.subject
Kako napisati životopis i molbu za posao

# data[].attributes.attachment_link.description
Ovaj je upitnik vlasništvo Hrvatskoga zavoda za zapošljavanje, a razvijen je u sklopu projekta „Novi pristupi HZZ-a u pružanju usluga klijentima", financiranog sredstvima Europske Unije. Ovaj upitnik ne može posve zamijeniti profesionalnog savjetovatelja. Ukoliko želiš, za potpuniji dijagnostički postupak i savjet obrati se službi za profesionalno usmjeravanje Hrvatskog zavoda za zapošljavanje ili CISOK centrima.

# data[].attributes.attachment_link.readable_text
Čarobna formula ne postoji, ali postoje korisne smjernice. Tough Nickel donosi deset pitanja koja možete prilagoditi svom iskustvu i stilu komuniciranja. Pritom svakako budite iskreni i uspjeh neće izostati!
1) „Jeste li prekvalificirani za ovaj posao?"
Objašnjenje pitanja:
Poslodavac je zabrinut da ćete vrlo brzo postati nezadovoljni i potražiti drugi posao. Spadate li u ovu kategoriju ili ste se svjesno odlučili na promjenu koja vam više odgovara?
Mogući odgovor:
"Na papiru djeluje da sam prekvalificiram međutim, u stvarnosti sam napravio neke promjene i poslovi koje sam do sada radio više me ne ispunjavaju/ne zanimaju. Vjerujem da moje dosadašnje radno iskustvo može biti korisno u ovom poslu i veselim se toj promjeni."

2) „Čini se da neko vrijeme niste radili..."
Objašnjenje pitanja:
Poslodavca brine kako ste provodili vrijeme kada niste bili u radnom odnosu i da ste možda malo 'ispali' iz aktualnih zbivanja na tržištu.
Mogući odgovor:
„Otkako sam prestao raditi na zadnjem poslu provodim vrijeme volontirajući/educirajući se/puno čitam stručnu literaturu/pišem vlastiti blog/držim instrukcije/pomažem prijatelju u pokretanju posla i radim na vještinama kao što su poboljšanje znanja iz stranog jezika/informatičke pismenosti/IT-ja itd."

3) „Na zadnjem poslu ste proveli puno godina. Koliko će Vam trebati vremena da se prilagodite nečem novom?"
Objašnjenje pitanja:
Poslodavca brine da ste zaglavili u rutinsko obavljanje posla i da niste otvoreni za nove tehnologije ili načine rada. Morat ćete ga uvjeriti da ste još uvijek fleksibilni i spremni na prilagodbe.
Mogući odgovor:
„Iako sam na svom posljednjem poslu 10 godina, posao je tijekom tog razdoblja evoluirao. Naučio sam puno novih stvari u području komunikacija/IT-ja/marketinga/prodaje/rada s klijentima i izravno sam sudjelovao u projektima/aktivnostima kojima smo unijeli inovacije u proizvodnji/prodaji."

4) „Mislite li da će vam nedostatak radnog iskustva predstavljati problem?"
Objašnjenje pitanja:
Brine ih da ne razumijete u što se upuštate. Ovo pitanje nerijetko se upućuje kandidatima koji imaju više certifikata i kvalifikacija nego konkretnog radnog iskustva.
Mogući odgovor:
„Imam iskustvo rada u sličnom području (konkretizirajte) i snažno teorijsko znanje. Istražujući rad Vaše tvrtke uvjerio sam se da mogu brzo naučiti principe rada i primijeniti svoje znanje, a veselim se i prilici da nadogradim svoje vještine i razvijem dodatne."

5) „Recite mi nešto o sebi."
Objašnjenje pitanja:
Poslodavac želi čuti bilo što zanimljivo o vama, profesionalno ili privatno, kako bi stekao bolji dojam od onog koji je stekao kroz životopis.
Mogući odgovor:
„Imam više od xx godina radnog iskustva u području IT-ja/marketinga/prodaje/knjigovodstva... i tijekom tog perioda usavršavao sam uglavnom vještine kao što su umijeće direktne prodaje/pregovaračke vještine/razvoj/kreativno pisanje/briga i razvoj zaposlenika... U slobodno vrijeme volim čitati/skijati/ići u kazalište."

Ovo je samo prijedlog i nije dovoljno konkretan odgovor. Proširite ga navođenjem svojih najvećih postignuća, umetnite kratku anegdotu ako je prikladno i više se fokusirajte na profesionalno iskustvo korisno poslodavcu nego na osobne interese.

6) „Što nam možete ponuditi, a da ostali kandidati ne mogu?"
Objašnjenje pitanja:
Ovo je uobičajeno pitanje u prodaji gdje je važno definirati jedinstveni stil i prodajne rezultate. Zapamtite da ste jedinstveni VI i Vaša osobnost - to je ono što vas razlikuje od svih ostalih kandidata!
Mogući odgovor:
„Vjerojatno ima puno kandidata koji posjeduju slične vještine kao i ja, ali vjerujem da sve te vještine kod mene čine jedinstvenu kombinaciju te da je u pravo u tome glavna razlika. Uz to, sve je te vještine moguće nadograditi i usavršavati, jer sam otvoren za učenje i pomicanje granica te pronalazak i primjenu novih i bolji rješenja."

7) „Što mislite o svom šefu?"
Objašnjenje pitanja:
Poslodavca zanima koliko ste dobro razumjeli ulogu svog šefa i naravno, hoćete li jednoga dana jednako govoriti o njemu? Nije vrijeme za kritike, pokažite da ste svog šefa doživljavali kroz posao za koji je bio zadužen i u tom smislu ponudite odgovor.
Mogući odgovor:
"Usko sam surađivao sa šefom na nekim projektima i uvijek je postojalo uzajamno profesionalno poštovanje i želja da unaprijedimo posao."

Možda će poslodavac inzistirati da iznesete svoje subjektivno mišljenje o tome što mislite o šefu kao osobi. Možete reći da niste imali priliku toliko osobno doživjeti šefa jer je vaša komunikacija uvijek bila usko vezana uz posao i formalno poslovno okruženje te da u tom kontekstu ne možete pronaći ništa sporno da je utjecalo na dobre rezultate i kulturan poslovni odnos. Drugim riječima, ne dajte se navući na 'tanak led'!

8) „Provjeravate li mailove i službeni mobitel dok ste na godišnjem odmoru?"
Objašnjenje pitanja:
Teško je reći. Neke organizacije vole zaposlenike koji to rade, drugima je bitno da u slobodno vrijeme ne mislite na posao i pošteno 'napunite baterije'. Najbolje je biti iskren: ako odgovorite ono što mislite da poslodavac želi čuti, unaprijed se pripremite na to da će godišnji biti suprotan vašim očekivanjima.
Mogući odgovor:
„Razumijem zašto neki ljudi to rade, ali ja nemam tu praksu. Prije nego što odem na godišnji obavim sve zadatke i pobrinem se da ne ostavljam zaostatke niti da svoj posao prebacujem na kolege ukoliko to nije nužno. Prije odlaska informiram šefa i kolege o svemu što sam pripremio ili završio te da eventualno očekujem neke upite dok me nema, ali koje mogu riješiti i nakon što se vratim, kako ne bi nastala bespotrebna panika."

9) „Da možete odabrati bilo koga s kim biste otišli na ručak, tko bi to bio?"
Objašnjenje pitanja:
Ovakva pitanja nisu najsretnije rješenje ni za poslodavca ni za kandidata, ali ako je razgovor do sada išao dobro, ovo pitanje može biti korisno. Općenito, poslodavca vjerojatno zanima tko vam je profesionalni uzor pa razmišljajte u tom pravcu.
Mogući odgovor:
Odaberite osobu čijoj se karijeri i radu divite, a zatim objasnite kako biste ručak iskoristili zato jer ste posebno zainteresirani za temu (neko uže područje) kojim se ta osoba bavi i ovo bi bila dobra prilika da u opuštenoj i ugodnoj atmosferi saznate više o tome ili čak zatražite poslovni savjet, budući da je u pitanju osoba od koje možete puno naučiti.

10) „Da ste izvršni direktor ove tvrtke koje su prve dvije stvari koje biste napravili?"
Objašnjenje pitanja:
Poslodavac zapravo želi znati koliko ste proučili tvrtku i koliko ste upoznati s njenim radom i aktivnostima. Ovo je najbolji način da otkrije koji je kandidat napravio 'domaću zadaću'. Ne morate ići u pretjerane detalje, pogotovo ako nemate direktorsko iskustvo. Dotaknite se teme koja bi bila interesantna bilo kojem šefu. Smisao ovog pitanja nije da se doista zamislite na mjestu šefa ako vas ta radna pozicija ne čeka, već da pokažete kako ste proučili tvrtku.
Mogući odgovor:
„Mislim da je kvalitetna komunikacija ključ svega i bilo bi mi važno da svi zaposlenici razumiju koji je cilj tvrtke i koja je njihova pojedinačna uloga u tome. Također bi me zanimalo njihovo mišljenje o dosadašnjem radu i prijedlozi poboljšanja pojedinih procesa, ukoliko postoje. Drugo, pobrinuo bih se da i sam dobro razumijem izazove koji tvrtku čekaju u idućih dvije do pet godina, kako bih mogao dobro razraditi strategiju razvoja tvrtke i pripremiti zaposlenike za izazove koji nas čekaju."

U ovaj odgovor možete uklopiti i vlastite prijedloge i poboljšanja za unapređenje posla ako ih imate i ako vam se čini da bi poslodavac mogao pozitivno reagirati na taj prijedlog.
Sretno!

# data[].attributes.attachment_link.title
Razgovor za posao: Najbolji odgovori na 10 teških pitanja

# data[].attributes.attachment_link.description
Čarobna formula ne postoji, ali postoje korisne smjernice. Tough Nickel donosi deset pitanja koja možete prilagoditi svom iskustvu i stilu komuniciranja. Pritom svakako budite iskreni i uspjeh neće izostati! Objašnjenje pitanja: Poslodavac je zabrinut da ćete vrlo brzo postati nezadovoljni i potražiti drugi posao.

# data[].attributes.attachment_link.readable_text
Programi Anglinih tečajeva za odrasle u skladu su sa standardima koje je preporučilo Vijeće Europe (CEF).

Zajednički europski referentni okvir za učenje jezika detaljno opisuje jezičnu kompetenciju polaznika po međunarodnim standardima što olakšava nastavak učenja stranog jezika ili traženje zaposlenja u nekoj drugoj europskoj zemlji.
Iz CEF-a je proizašla Europska jezična mapa kojom se, na temelju zajedničkih standarda na svim razinama procesa učenja i testiranja znanja prikazuje i dokumentira znanje stranih jezika naučenih bilo na formalan ili neformalan način. Prema ovim standardima jedan modul nastave traje 70 nastavnih sati. Anglini nastavni programi prilagođeni su Europskoj jezičnoj mapi i stupnjevima prema CEF-u.
Europski referentni okvir opisuje jezičnu kompetenciju na šest razina (stupnjeva):

A1 - pripremni korisnik (Elementary)

A2 - temeljni korisnik (Pre-Intermediate)

B1 - razvojni korisnik (Intermediate)

B2 - samostalni korisnik (Upper-Intermediate)

C1 - napredni korisnik (Advanced)

C2 - vrsni korisnik (Proficient)

Angla polazniku na kraju tečaja izdaje svjedodžbu o postignutom stupnju znanja prema CEF standardima.

# data[].attributes.attachment_link.title
Samoprocjena poznavanja jezika - ANGLA Centar stranih jezika

# data[].attributes.attachment_link.description
Zajednički europski referentni okvir za učenje jezika detaljno opisuje jezičnu kompetenciju polaznika po međunarodnim standardima što olakšava nastavak učenja stranog jezika ili traženje zaposlenja u nekoj drugoj europskoj zemlji. Iz CEF-a je proizašla Europska jezična mapa kojom se, na temelju zajedničkih standarda na svim razinama procesa učenja i testiranja znanja prikazuje i dokumentira znanje stranih jezika naučenih bilo na formalan ili neformalan način.

# data[].attributes.attachment_link.readable_text
Europass životopis jedan je od najpoznatijih formata životopisa u Europi. Jednostavan je za korištenje te je međunarodno prepoznat među poslodavcima i obrazovnim ustanovama.

Za početak, potrebno je izraditi Europass profil u koji ćete unijeti podatke o svojem obrazovanju, osposobljavanju, radnom iskustvu te znanjima i vještinama koje ste u tom procesu razvili. Nakon što izradite svoj profil, možete u nekoliko klikova kreirati različite primjerke životopisa prilagođene određenom natječaju za koji se prijavljujete. Sami jednostavno možete odlučiti o informacijama koje želite unijeti ili izostaviti iz životopisa, odabrati njegov finalni izgled između nekoliko dostupnih predložaka, a Europass će odraditi sve ostalo.

Životopis možete izraditi, pohraniti i podijeliti s poslodavcima ili obrazovnim ustanovama na 29 europskih jezika. Svoj izrađeni životopis možete pohraniti na računalu ili online u Europass knjižnici, te ga podijeliti s poslodavcima, na portalu ili drugim portalima za zapošljavanje.
Kako izraditi dobar životopis
Iz vašeg životopisa budući poslodavac steći će prvi dojam o vašim znajima i vještinama, obrazovanju, radnom iskustvu i drugim postignućima, stoga je važno predstaviti se u najboljem svjetlu.

Kroz praktične primjere istaknite kako ste stekli vještine i iskustvo koji su relevantni za posao za koji se prijavljujete. Posebnu pozornost obratite na detalje i ključne riječi iz oglasa za slobodno radno mjesto te tome prilagodite svoj životopis.

Ažurirajte odjeljak „O meni" kako biste istaknuli zašto ste najbolja osoba za određeni posao. Ne navodite suvišne detalje već se usredotočite na činjenice i glavne aspekte posla koji želite.

Neka vaš životopis bude lako čitljiv. Koristite jasan i koncizan stil i jednostavan jezik. Koristite jake glagole poput „upravljati", „razviti", „povećati" i sl.

Uvijek prvo navedite najnovija, a zatim starija iskustva. U slučaju dugih pauza u radu ili učenju pružite objašnjenje zašto je do njih došlo te kako ste tijekom razdoblja pauze ulagali u svoj profesionalni razvoj.

Prije slanja svakako još jednom prekontrolirajte svoj životopis kako biste uočili i ispravili eventualne pravopisne i gramatičke pogreške, navedite e-adresu i dodajte svoju profesionalno izrađenu fotografiju.
Vaš Europass profil
Vaš Europass profil besplatni je online alat za bilježenje svih vaših vještina, kvalifikacija i iskustava. Redovitim ažuriranjem svojeg Europass profila, uvijek ćete imati pri ruci sve potrebne informacije za brzu izradu prilagođenih životopisa i prijava za posao.

Sretno s prijavama!

# data[].attributes.attachment_link.description
Europass životopis jedan je od najpoznatijih formata životopisa u Europi. Jednostavan je za korištenje te je međunarodno prepoznat među poslodavcima i obrazovnim ustanovama. Za početak, potrebno je izraditi Europass profil u koji ćete unijeti podatke o svojem obrazovanju, osposobljavanju, radnom iskustvu te znanjima i vještinama koje ste u tom procesu razvili.